
MEGHÍVÓ - CARTOON FORUM tájékoztató előadás

Tisztelettel meghívjuk a MEDIA Desk Magyarország Iroda tájékoztató előadására, melyet abból az alkalomból tartunk, hogy a az európai animációs szakma egyik legjelentősebb rendezvénye, a CARTOON FORUM 2010-ben Magyarországon, Sopronban kerül megrendezésre. 

Az előadás célja, hogy a magyar animációs szakemberek pontosabb képet kapjanak a FORUM nyújtotta lehetőségekről.

 A CARTOON FORUM általános ismertetésén kívül gyakorlati tanácsokkal szeretnénk segítséget nyújtani az esetleges jelentkezőknek projektjeik előkészítéséhez.

Időpont: 2009. november 5. csütörtök 11 óra

Helyszín: MŰVÉSZ mozi (1066 Budapest, Teréz krt. 30.)

Kérjük, hogy részvételi szándékát jelezze a MEDIA Desk Irodánál az info@mediadesk.hu címen, vagy a +36 1 413 12 69, +36 1 413 12 71-es telefonszámokon október 30.-ig.

Mindenkit szeretettel várunk.

2010-ben Sopron lesz a CARTOON FORUM házigazdája 

2009. szeptember 22. és 25. között a norvégiai Stavangerben rendezték a 20. Cartoon Forumot, az európai animáció legjelentősebb televíziós animációs konferenciáját. Dr. Fodor Tamás, Sopron polgármestere és Marc Vandeweyer, a Cartoon főtitkára közösen jelentették be, hogy 2010 szeptemberében a konferencia házigazdája Sopron lesz.

Az Európai Unióhoz 2004 óta csatlakozott országok közül így hazánk az első, amely vendégül látja az eseményt. Szimbolikus jelentősége van annak, hogy a Cartoon számtalan észak-, nyugat-, és dél-európai város után abba a közép-kelet európai városba viszi e nagy jelentőségű kulturális rendezvényét, ahol 20 évvel ezelőtt a vasfüggöny lebontása elkezdődött. 

A Cartoon az Európai Unió MEDIA programja által támogatott, nemzetközi non-profit szervezet, amely 1988-ban alakult. Célja az európai animációs ipar fejlesztése, erősítése, az európai animációs filmek promóciója. Alapítása óta a szervezet 20 Cartoon Forumot és 11 Cartoon Movie-t rendezett, melyek hatására 2 milliárd eurót meghaladó befektetés történt európai televíziós animációs sorozatokba és mozifilmekbe. A két nagy rendezvény mellett a Crtoon 60 szemináriumot (Cartoon Master) szervezett, amelyeken több ezer szakmabeli vett részt, képezte magát tovább, építette nemzetközi kapcsolatait. 
Legújabb kezdeményezésük a Cartoon Connection, amely Európa és a többi földrész animációs szakemberei közötti kapcsolatok kiépítését igyekszik támogatni. 

A Cartoon legnagyobb rendezvénye a minden év szeptemberében, mindig más helyszínen megrendezésre kerülő Cartoon Forum, amely kiváló lehetőséget kínál a résztvevőknek a fejlesztés alatt lévő televíziós animációs projektjeik bemutatására, a főbb piaci trendek megismerésére, a piac különböző szereplőinek találkozására. Az elmúlt években a technológia fejlődésének köszönhetően a televíziós projektek egyre inkább igyekeznek kihasználni az
internet, a mobil kommunikáció és a különböző játékplatformok nyújtotta szinergiákat és lehetőségeket. A szeptember harmadik hetében, 4 napon át tartó konferencián az Európai Unió és a társult országok TV társaságai, forgalmazói, videó/DVD kiadói, internet és mobilszolgáltatói, játékfejlesztői, filmfinanszírozói vesznek részt. A 700-750 résztvevő 60 produkció prezentációját tekintheti meg, adhat róluk visszajelzéseket, kezdheti meg a koprodukciós, finanszírozási vagy forgalmazási tárgyalásokat. 

A Cartoon minden évben a Cartoon Forum helyszínén és azzal egy időben adja át a Cartoon D’Or díjat, amit az animációs szakma európai Oscar díjának tartanak. Az 5 jelöltet a kiemelt európai fesztiválokon sikerrel szereplő alkotások közül választják ki. Ezen  kiemelt fesztiválok egyike a kétévente megrendezésre kerülő Kecskeméti Animációs Filmfesztivál (KAFF).
 
A Cartoon különös figyelmet fordít arra, hogy a rendezvényt kevésbé ismert régiókba, kis és közepes méretű városokba (átlag: 80,000 lakos) vigye. A résztvevők a turisztikai és kulturális programok során megismerkedhetnek a vendéglátó város, régió és ország természeti szépségeivel, kultúrájával, és gasztronómiájával. 

A rendezvényről 50 televíziós stáb és újságíró tudósít. 

A Cartoon Forum korábbi helyszínei: 
 
1990  Lanzarote 
1991  Saint-Malo 
1992  Florence 
1993  Inverness 
1994  Azores 
1995  Turku 
1996  Galway 
1997  Arles 
1998  Syros 
1999  Córdoba 
2000  Gotland 
2001  Garmisch-Partenkirchen 
2002  Eryri 
2003  Varese 
2004  Galicia 
2005  Kolding 
2006  Pau 
2007  Girona 
2008  Lugwigsburg 
2009  Stavanger 

Strategic Film Marketing II
A tavalyi Strategic Film Marketing workshop sikere után a szervezők úgy döntöttek, hogy megrendezik az előadás folytatsát Strategic Film Marketing II címmel.

A Strategic Film Marketing, a Bratislava International Film Festival, a MEDIA Desk Szlovákia, MEDIA Desk Cshehország és a MEDIA Desk Magyarország 2009. november 26-27.-én  kétnapos workshopot rendez Pozsonyban Strategic Film Marketing II (SFM II) címmel.

Jelentkezési határidő: 2009. november 6.
Az első 10 jelentkező részvételéhez a MEDIA Desk hozzájárulást biztosít.

Jelentkezni az info@mediadeskhungary.eu Ez az e-mail cím védett a spamkeresőktől, engedélyezni kell a Javascript használatát a megtekintéshez [image: image4.png]


címen, illetve a 413 1269-es telefonszámon lehet.


Az előadást idén is John Durie, a Strategic Film Marketing alapítója és igazgatója tartja.

A Strategic Film Marketing olyan nemzetközileg elismert rendezők filmjeinek forgalmazásával és marketingkampányával foglalkozott, mint Woody Allen, Pedro Almodóvar, Robert Altman, Denys Arcand, Ingmar Bergman, Kenneth Branagh, Joel a Ethan Coen, John Huston, Takesi Kitano, Emir Kusturica, David Lynch, Mike Leigh, Tim Robbins, Quentin Tarantino, Liv Ullmann és Wim Wenders. 

Az SFM II témai:

Festivals and markets (case study)
Trailers and Graphic Design
Distribution and Cinemas
- Key Concepts of Film Distribution
- Positioning Pictures Outside Traditional Categories
- Date and Pattern of a Film Release
- Relation Between Distributor and Exhibitor
- Positioning Pictures in Multiplexes
- Digital Distribution
- Cinema Advertisement
- Web and Online Marketing

A program részletes leírása angolul letölthető itt. 

Az előadás helyszíne: Film and TV Faculty of VŠMU, Bratislava

Részvételi díj:
35,- EUR – szakmabelieknek
17,- EUR - diákoknak 

Az európai filmművészet kilép a nemzetközi porondra: az EU 5 millió eurónyi támogatást nyújt mintegy 40, a filmiparon belüli nemzetközi együttműködést célzó projekt számára 

Az Európai Bizottság bejelentette, hogy 2009-ben 5 millió eurónyi összegben nyújt támogatást az európai filmipar és a harmadik országokbeli filmesek közötti kulturális és kereskedelmi kapcsolatok megerősítésére. Az uniós támogatás révén az európai és az Európa határain kívül dolgozó filmkészítők, rajzfilmkészítők és más audiovizuális területen tevékenykedő szakemberek lehetőséget kapnak arra, hogy kölcsönös együttműködésen keresztül fejlesszék szakmai tudásukat és fellendítsék a filmipart. 

A támogatásból 40 projekt részesül majd, köztük képzési projektek, kölcsönös promóciós és filmforgalmazási kezdeményezések és filmbemutatók, továbbá olyan tevékenységek, melyek célja az európai és a külföldi közönség figyelmének felhívása a külföldi filmekre. A támogatás a filmszakmán belüli nemzetközi együttműködés elősegítésére létrejött MEDIA International elnevezésű uniós kezdeményezés részét képezi. A 2008-as évvel összehasonlítva, idén több mint kétszeresére nőtt a támogatás összege és a támogatásra kiválasztott projektek száma (az EU a múlt évben 2 millió euróból 18 projektet támogatott, IP/08/1273). A növekedés annak köszönhető, hogy tavaly decemberben az Európai Parlament megszavazta a filmszakmán belüli nemzetközi együttműködés támogatására szánt költségvetés megemelését.

„Európa izgalmas, kulturálisan sokszínű és innovatív filmipart tudhat magáénak, mely nagy lelkesedéssel osztaná meg tudását a világ más részein élő, az audiovizuális területen tevékenykedő szakemberekkel, továbbá e szakemberek eltérő kulturális hátterébe és tapasztalatába történő betekintés révén szívesen tanulna is tőlük” mondta Viviane Reding, az EU médiaügyekért felelős biztosa. „A projektfinanszírozásra szánt 5 millió eurónyi támogatás mai bejelentése azt bizonyítja, hogy az EU egyre inkább elkötelezi magát az európai audiovizuális ipar nemzetközi színtéren való fellendítése mellett. Különösen nagy örömmel fogadtam az Európai Parlament határozatait, melyek rávilágítottak, hogy milyen fontos az európai és a partnerországokbeli filmipar számára a határokon átívelő együttműködés és a kulturális sokszínűség.”
 
Annak támogatására, hogy az európai filmipar még inkább megmutatkozhasson nemzetközi szinten, az Európai Bizottság ma ismertette azt a 40 projektet, mely a 90 pályázó közül támogatásban fog részesülni a három éves időtartamot (2008-2010) felölelő uniós támogatási program, a MEDIA International keretén belül. Az Európai Parlament tavaly decemberben 2009-re 5 millió eurónyi, megemelt költségvetést szavazott meg e célra. A mai bejelentés az EU azon felfokozott erőfeszítéseinek első lépése, melyek célja a kínálat szélesítése a fogyasztók számára azáltal, hogy az európai és nemzetközi piacra a filmek egyre színesebb palettáját hozza be, továbbá hogy az európai és a világ többi táján élő audiovizuális szakemberek számára új üzleti lehetőségeket teremtsen.

Összesen 23 képzési projekt támogatására kerül majd sor, melyek célja az európai és a világ más tájairól érkező szakemberek összefogása annak érdekében, hogy elmélyítsék tudásukat a külföldi audiovizuális piacokat jellemző működési feltételek, jogi keretek és finanszírozási lehetőségek terén. Így például a Babylon International projekt keretében nyugat-afrikai országokkal együttműködésben fognak szakmai műhelyeket szervezni.

Továbbá tíz olyan projekt részesül majd támogatásban, melyek az audiovizuális alkotások nemzetközi piacokra való bejutását és forgalmazásuk megkönnyítését hivatottak segíteni. A Lab Toronto produkciós iroda a Torontói Nemzetközi Filmfesztivállal kialakított szoros kapcsolatait felhasználva kíván olyan feltörekvő európai és kanadai producerek számára új lehetőségeket teremteni, akik nemzetközi koprodukcióban kívánnak megvalósítani jelentős projekteket.

Az EU továbbá 4 olyan projektet is támogat, mely európai és harmadik országokbeli filmek egymás piacain történő forgalmazásával foglalkozik. Ezek közül is kiemelkedik a Ventana Sur projekt, mely az argentin Instituto Nacional de Cine y Artes Audiovisuales és a Cannes-i nemzetközi filmvásár közötti együttműködésnek köszönhetően latin-amerikai filmprodukciók számára kínál új piacot Buenos Aires-ben.

Az EU továbbá a 342 európai és 183 harmadik országbeli filmszínházból álló és az európai, mediterrán térségbeli, ázsiai és latin-amerikai filmek bemutatását célzó Europa Cinemas hálózatot is támogatja.
Végül a MEDIA International két olyan projektet is felkarol majd, melyek a külföldi filmek potenciális nézőközönségének körét kívánja növelni. Egyikük, az Operation Kino projekt hordozható digitális projektor felhasználásával kíván eljuttatni európai és nemzetközi filmeket olyan térségekbe, ahol kevéssé van lehetőség moziba járásra.

Előzmények:

A MEDIA International előkészítő intézkedést az uniós intézmények 2007-ben fogadták el azzal a céllal, hogy megnyissa az utat az új MEDIA MUNDUS program számára. A filmszakmabeli együttműködés elősegítését megcélzó új program 2011–2013 között 15 millió eurónyi támogatást nyújt majd az európai audiovizuális szakmában kínálkozó globális együttműködési lehetőségek iránti megnövekedett érdeklődés kihasználására (IP/09/26).
 
A jelenlegi MEDIA 2007 program Európán belül a 2007–2013 közötti időszakban 755 millió eurós támogatást nyújt Európa audiovizuális ipara számára szakemberek képzéséhez, filmgyártáshoz, valamint az alkotások európai terjesztéséhez és reklámozásához (IP/07/169).

Az elmúlt években számos Európában gyártott és a MEDIA program által támogatott film nyert neves díjakat, így is bizonyítva, hogy érdemes támogatni a filmipart. Így például a Cannes-i filmfesztiválon Arany Pálma díjat nyert Az osztály c. francia film, a zsűri nagydíját hozta el a Gomorra c. olasz film (IP/08/800), továbbá Oscar-díjat nyert az osztrák-német koprodukcióban készült Pénzhamisítók, a francia Piaf (IP/08/298) és legutoljára az egyesült királyságbeli Gettómilliomos (IP/09/284).

A MEDIA International program által ez idáig támogatott projektek listája: 

http://ec.europa.eu/information_society/media/overview/international/projects/index_en.htm 

További információk a MEDIA MUNDUS programról: 

http://ec.europa.eu/information_society/media/mundus/index_en.htm 

IP/09/1334

DOCSBARCELONA
Nemzetközi Dokumentumfilm-fesztivál
» DocsBarcelona 2010 Pitching Fórum - Jelentkezés most !

Időpont: 2010. február 2-7.
Helyszín: Teatreneu – Gracia, Barcelona

Projektbeadási határidő: 2009. december 4. 

- Dokumentumprojektek finanszírozása és forgalmazása
- Kapcsolatok kiépítése műsorszerkesztőkkel és szakmabeliekkel
  
Magyar részvevőknek kedvezményes tarifa!
Pitching Fórum: 2009. február 4-5. 
Pitching Workshop: 2009. február 2-3. 

A nemzetközi tanárok által vezetett, gyakorlati jellegű, intenzív workshop lehetőséget ad az előadói képességek csiszolására, míg a fórumon nemzetközi döntéshozók előtt nyílik alkalom a projektprezentációra. 

A programon megfigyelőként is részt lehet venni (az első 13 díjmentesen!) 
További információ: www.docsbarcelona.com 
Email: info@docsbarcelona.com
[image: image7.png]EAST
SILVER






EAST SILVER Doc Market 
Jihlava, Csehország, 2009. október 27. - november 1.

Az East Silver Market bemutatja az új SILVER EYE-díjat, mely két pénzbeli jutalommal illeti a kelet-európai rendezőket. 

DOC ALLIANCE FILMS – The news deal for feature documentary

A Doc Alliance Films portál a kreatív dokumentumfilmek és kísérleti filmek online forgalmazásának platformja.  A kiválasztott film Doc Alliance Awardban részesül a DOK Leipzig fesztiválon. 

A SILVER EYE a legjobb rövid (max. 30 perc) és közepes hosszúságú (max. 52 perc) dokumentumfilmnek járó mintegy 1 500 eurós díj az East Silver Marketen. A dokumentumfilmeket a 2009-es East Silver Market zsűri választja ki (10 – 15 film mindegyik kategóriában). 

Az East Silver Eye nyertesei a 6. East Silver Marketen lesznek meghirdetve a XIII. Jihlava Nemzetközi Dokumentumfilm Fesztiválon 2009. október 31-én. 
Az East Silver mutatja be a legtöbb dokumentumfilmet Kelet-Közép-Európában, és a digitalizált marketen kényelmes körülményeket biztosít megtekintésükhöz. 

Az irányadáson túl kétszemélyes producer-rendező találkozókat is biztosít különböző kapcsolatteremtési lehetőségekkel. 

Az East Silver a XIII. Jihlava Nemzetközi Dokumentumfilm-fesztiválon 2009. október 27 - November 1.)

Elérhetőségek: office@eastsilver.netEz az e-mail cím védett a spamkeresőktől, engedélyezni kell a Javascript használatát a megtekintéshez [image: image8.png]


, skype: eastsilver.net, www.eastsilver.net 

A DOC ALLIANCE 5 fontos európai dokumentumfilm-fesztivál (Jihlava IDFF, DOK Leipzig, CPH:DOX Copenhagen, Planet Doc Review Warsaw, Vision du réel Nyon) kezdeményezése, mely formailag és tematikailag merész filmek készítését ösztönzi. Mellette a Doc Alliance Selection 5 exkluzív dokumentumfilmet válogat ki. 

Csaknem 300 letölthető rendkívüli film. Minden hónapban húsz új cím, a kreatív dokumentumfilm olyan neveivel, mint Michael Glawogger, Ulrich Seidl, Jorgen Leth, Peter Mettler, James T. Hong or Harun Farocki. 
www.docalliancefilms.com 

Elérhetőségek:  jana@docalliancefilms.comEz az e-mail cím védett a spamkeresőktől, engedélyezni kell a Javascript használatát a megtekintéshez [image: image9.png]


, www.docalliancefilms.com  

A 13. Jihlava Nemzetközi Dokumentumfilm-fesztivál elérhetőségei: office@dokument-festival.czEz az e-mail cím védett a spamkeresőktől, engedélyezni kell a Javascript használatát a megtekintéshez [image: image10.png]


, www.dokument-festival.cz 
MEDIA pályázati lehetőségek

Aktuális MEDIA pályázati határidők
A részletes útmutató a pályázatok kitöltéséhez, valamint a jelentkezési lapok és egyéb mellékletek letölthetők a www.mediadeskhungary.eu oldal Pályázatok menüpontja alatt.

18/2009 TV sugárzás
A pályázatok beadási határideje:
1. határidő: 2009. november 27.
2. határidő: 2010. március 5.
3. határidő: 2010. június 28.
Kik pályázhatnak? 
Független gyártó vállalatok, melyek fölött nem gyakorol többségi kontrollt televíziós műsorsugárzó. A pályázat benyújtásakor a projekt költségvetési finanszírozásának minimum 50%-át kell garantálni harmadik féltől származó finanszírozási forrásokból. 

A pályázatra benyújtott műnek független európai televíziós produkciónak kell lennie, játékfilm, animációs film vagy kreatív dokumentumfilm kategóriákban. 
A pályázatban részt kell, hogy vegyen legalább két műsorsugárzó cég, -koprodukció , vagy elővásárlás formájában- legalább két, különböző nyelvterülethez tartozó MEDIA tagországból. 

Támogatás az alábbi kategóriákra kérhető: 
-Játékfilm (önálló filmek, vagy sorozatok) (minimum 50 perc)
-Kreatív dokumentumfilm (önálló filmek, vagy sorozatok) (minimum 25 perc) 
-Animáció (önálló filmek, vagy sorozatok) (minimum 25 perc) 

Támogatás összege: 
A támogatás mértéke játék- és animációs filmek esetében nem haladhatja meg a gyártási költségvetés 12,5%-át, kreatív dokumentumfilmek esetében pedig nem haladhatja meg a gyártási költségvetés 20%-át.  
A támogatás összege projektenként legfeljebb 500 000 euró lehet. 

[image: image12.png]




19/2009 Szelektív mozi forgalmazás
A pályázatok beadási határideje:
1. határidő:2009. december 1. 
2. határidő: 2010. április 1.
3. határidő: 2010. július 1. 

Kik pályázhatnak? 
Európai mozi forgalmazó vállalatok. Csak olyan csoportosulások támogathatók, melyekben legalább öt, különböző nemzeti területeken működő forgalmazó vesz részt (lehetőleg különböző nyelvi területekről), melyek egy vagy több európai, nem nemzeti film forgalmazására pályáznak.  

Támogatás a legalább 60 perc hosszúságú játékfilmekre, kreatív dokumentumfilmekre, vagy animációs filmekre igényelhető. 

Támogatás összege: 
A támogatás mértéke a forgalmazás elszámolható költségeinek legfeljebb 50%-a lehet. Filmenként és forgalmazónkként a támogatás összege maximum 150 000 euró lehet. 

20/2009 Gyártás-előkészítés / Egyedi projektek
A pályázatok beadási határideje:
1. határidő: 2009. november 27.
2. határidő: 2010. április 12.

Kik pályázhatnak? 
Független gyártó vállalatok, melyek estében a cégbejegyzés legalább 12 hónapja történt. Nincsenek követelmények a vállalat forgalmára, vagy nyereségére vonatkozóan, ám a vállalatnak igazolnia kell pénzügyi képességeit. 

Támogatás az alábbi kategóriákra kérhető: 
-Játékfilm (önálló filmek, vagy sorozatok) (minimum 50 perc)
-Kreatív dokumentumfilm (önálló filmek, vagy sorozatok) (minimum 25 perc) 
-Animáció (önálló filmek, vagy sorozatok) (minimum 24 perc)

Támogatás összege: 
A támogatás mértéke az elszámolható költségek legfeljebb 50%-a, illetve kivételes esetekben legfeljebb 60%-a lehet. A támogatás minimális összege 10 000 euró, maximális összege pedig 60 000 euró lehet. Mozibemutatásra szánt egészestés animáció esetében a támogatás 80 000 euró lehet.

20/2009 Gyártás-előkészítés / Csomagtervek
A pályázatok beadási határideje:
1. határidő: 2009. november 27.
2. határidő: 2010. április 12.
Kik pályázhatnak? 
Független gyártó vállalatok, melyek estében a cégbejegyzés legalább 3 éve történt. A Slate Fundinghoz (Csomagtervekhez) nyújtott támogatás azoknak a vállalatoknak szól, melyek rendelkeznek már nemzetközi tapasztalatokkal, és megvan a pénzügyi kapacitásuk ahhoz, hogy egyidejűleg több projekt fejlesztését végezzék.  

Támogatás az alábbi kategóriákra kérhető: 
-Játékfilm (önálló filmek, vagy sorozatok) (minimum 50 perc)
-Kreatív dokumentumfilm (önálló filmek, vagy sorozatok) (minimum 25 perc) 
-Animáció (önálló filmek, vagy sorozatok) (minimum 24 perc)

Ahhoz, hogy egy vállalat a Slate Fundingra (Csomagterv) pályázhasson egy 3-6 projektet magába foglaló fejlesztési tervet kell benyújtania.
A Slate Funding (Csomagterv) második fázisára azok a vállalatok pályázhatnak, amelyeket a Slate Funding (Csomagterv) első fázisában már kiválasztottak, és megfeleltek minden feltételnek.

Támogatás összege: 
A támogatás mértéke az elszámolható költségek legfeljebb 50%-a lehet. A támogatás minimális összege 70 000 euró, maximális összege pedig 190 000 euró lehet.

21/2009 Gyártás-előkészítés / Interaktív alkotások
A pályázatok beadási határideje:
1. határidő: 2009. november 27.
2. határidő: 2010. április 12.
Kik pályázhatnak?
Független európai vállalatok, amelyek fő tevékenysége az audiovizuális és/vagy interaktív 
alkotások gyártása.

Támogatás az alábbi kategóriákra kérhető:
-Interaktív alkotások számítógépre, mobiltelefonra, játékkonzolokra és kézieszközökre. 
-Új formátumú koncepciók fejlesztése a digitális televízióhoz, internethez, mobil kézieszközökhöz, ahol az interaktivitás és a narratív elemek  fontos szerepet kapnak.
A projekteket minden esetben kereskedelmi céllal kell megvalósítani. 

Támogatás összege:
A támogatás mértéke az elszámolható költségek legfeljebb 50%-a, illetve kivételes esetekben legfeljebb 60%-a lehet. A támogatás minimális összege 10 000 euró, maximális összege pedig 60 000 euró lehet. Játék prototípusok fejlesztése esetén a támogatás összege 100 000 euró lehet.

23/2009 Fesztiválok
A pályázatok beadási határideje:
1. határidő: 2009. november 27.
2. határidő: 2010. április 30.
Kik pályázhatnak?
Független európai vállalatok, akik részt vállalnak európai filmfesztiválok szervezésében.

Támogatás az alábbi tételek legfeljebb 50, illetve különleges esetekben 60%-ára kérhető:
-Berendezések bérlése;
-Kommunikációs és reklámköltségek;
-Kópiák szállítási költségei;
-Feliratozási és fordítási költségek.

Kizárólag olyan fesztiválok jogosultak a támogatásra, amelyek a teljes fesztiválprogram legalább 70%-ban európai, valamint legalább tíz, a MEDIA Programban résztvevő országból származó filmeket vetítenek. 

24/2009 Piaci hozzáférés
A pályázatok beadási határideje:
1. határidő: 2009. december 7.
2. határidő: 2010. június 30.

Kik pályázhatnak?
Az audiovizuális szektorhoz tartozó közintézmények és magánvállalatok.

A pályázat keretében az alábbi tevékenységek támogathatók:
-1. Piaci hozzáférés a szakemberek számára
-2. Európai alkotások promóciója a gyártási fázistól kezdve
-3. Adatbázisok és számítógépes alkalmazások létrehozása az európai filmes és multimédiás hálózatok szakmai szereplői számára
-4. Közös európai promóciós tevékenységek

Támogatás mértéke:
Az elszámolható költségek legfeljebb 50%-a lehet.

MEDIA pályázati eredmények:


Letöltés:

Eredmények 18/2008 Fesztiválok 2. határidő
Eredmények 20/2008 TV sugárzás 2. határidő
Eredmények 24/2008 Gyártás-előkészítés / Egyedi projektek 2. határidő 

Eredmények 24/2008 Gyártás-előkészítés /Csomagtervek 1. fázis 2. határidő 

Eredmények 24/2008 Gyártás-előkészítés /Csomagtervek 2. fázis 2. határidő

Eredmények 25/2008 Gyártás-előkészítés / Interaktív alkotások 2. határidő

A MEDIA Program által támogatott képzési programok - Aktuális határidők 

A MEDIA által támogatott összes képzési programról további információt honlapunkon a Képzési linkek menüpontban talál, illetve az itt letölthető "Where to Be Trained in Europe" kézikönyvben.

Letöltés: Where to be trained in Europe 2009


[image: image20.png]




FOCAL
THE EUROPEAN SCHEDULING AND BUDGETING WORKSHOP

Hétnapos bentlakásos workshop az európai nagyjátékfilmek költségvetéséről és menettervéről

A képzés keretében: fejlesztési fázisban lévő projektek elemzése, a különböző európai munkamódszerek vizsgálata, legjobb kreatív megoldások keresése.   
A program esettanulmányok, előadásokat is tartalmaz. 
 
Dátum, helyszín: 2010. január 9-16., Bécs (Ausztria)

Résztvevők: 6 rendezőasszisztens, 6 producer

Részvételi díj: 1000 euró (tartalmazza a szállást és étkeztetést)

Jelentkezési határidő: 2009. november 1. (CV+motivációs levél)
Jelentkezési lap és további információ: www.productionvalue.net

EURODOC 2010
Dokumentumfilm-gyártási hálózat

A workshopokat az európai producerek igényeinek megfelelően alakították ki azon projektek számára, amelyek igazi nemzetközi potenciállal rendelkeznek. A workshopon résztvevő televíziós döntéshozók a dokumentumfilm-sugárzók, ill. egyéb, a műfaj promóciójával és támogatásával foglalkozó intézmények munkatársai. 

Jelentkezési határidő: 2009. november 9. 

A 3 egyhetes foglalkozás a következőkből fog állni:

1.: Fejlesztés
2010. március – Szlovénia

2.: Költségvetés, finanszírozás
2010. június – Románia

3.: Találkozás a döntéshozókkal
2010. szeptember-október – Magyarország

További információ:
www.eurodoc-net.com 

Kapcsolat: 
Marie-Sophie Decout 
+33 4 67 60 23 30
eurodoc@wanadoo.fr

EAVE 2009

Az EAVE (European Audiovisual Entrepreneurs) egy vezető képzési és fejlesztési cég európai producerek számára, mely az elmúlt évtizedben kifejlesztett egy produceri tréningből és projektfejlesztésből álló programot.

Jelentkezési határidők:  
EAVE Producers Workshop 2009. október 1.
EAVE Film Marketing Workshop 2009. október 15. 

Kiknek szól?

Az EAVE fikciós, dokumentumfilmes és új médiás producereket vár elsősorban, akik már a televíziós ill. filmiparban dolgoznak és európai szinten szándékoznak bővíteni tudásukat és kapcsolatrendsezerüket. A filmipar társterületeiről (jogi, pénzügyi stb.) is számítanak résztvevőkre a 3 workshop alkalmával.

Workshopok

EAVE Film Marketing Workshop 2009: 2009. december 3-6., Luxemburg
Olyan producereknek, akik a marketing területén szeretnék fejleszteni magukat: költségvetés, marketing, vásárlók megközelítése, jogi témák, vizuális reklámanyagok készítése; valamint ajánlott az eladásban és marketingben tevékenykedőknek. 
Részvételi díj: 1. részvevő: 1100 euró; 2. részvevő (a cégtől): 500 euró 
Jelentkezési határidő: 2009. október 15. 

EAVE Producers Workshop 2010: 2010-ben 
Kb. 50 fős, 4 csoport tapasztalt producer vezetésével. Esettanulmányok, személyes találkozók forgatókönyv-elemzőkkel és szakmabeliekkel, pitching-gyakorlás.
Jelentkezési határidő: 2009. október 15.

2009-ben először, az EAVE és BAL együtt szervezett alkotóműhelyt a latin-amerikai és európai producereknek a MEDIA International támogatásával: a PUENTES Europe-Latin America Producers Workshop Buenos Aires-ben került megrendezésre 2009. március 26-30-án.

További információ és jelentkezési lap:  www.eave.org

Insight Out 2010 
Európa vezető képzése a digitális moziról és HDTV-ről 

Képzés ideje: 2010. március 22-26.
Helyszín: HFF Film & Television University, Potsdam-Babelsberg, Németország

A technika gyors fejlődésének köszönhetően nehéz lépést tartani a legújabb digitális eszközök haladásával. Az Insight Out minden évben tájékoztatást ad a legújabb technikai fejleményekről. 

Ösztöndíjlehetőség! 

Téma: Új technológiák alkalmazása a filmgyártástól az utómunkálatokon át egészen a forgalmazásig, sztereoszkópikus 3D filmgyártás és digitális munkafolyamatok, digitális mozi, HDTV
Program: Esettanulmányok, előadások, egész napos workshopok, berlini posztprodukciós stúdiók látogatása, kapcsolatteremtési platformok. Ismert előadók, nemzetközi szakértők.   

Célcsoport: a film, a televízió és az új média területén tevékenykedő döntéshozók, programigazgatók, gyártásvezetők, filmrendezők, újságírók, filmiskolai tanítók, utómunkálat-szakértő, hangmérnökök

Részvételi díjak: 
5 napos kurzus: 1200 euró (tartalmazza az előadásokat, workshopokat, látogatásokat, szemináriumi segédeszközöket, szállítást és étkezést)
3 napos kurzus: 800 euró
1 napos kurzus: 120 (diákoknak 80) euró 

Ösztöndíjakra jelentkezési határidő: 2010. január 7. 

Munkanyelv: angol

Elérhetőség:
HFF Film & Television University „Konrad Wolf”
Marlene Dietrich Allee 11
D-14482 Potsdam-Babelsberg
Deutschland
E-mail: insightout@hff-potsdam.deEz az e-mail cím védett a spamkeresőktől, engedélyezni kell a Javascript használatát a megtekintéshez [image: image24.png]



www.insightout-training.net
Ez az e-mail cím védett a spamkeresőktől, engedélyezni kell a Javascript használatát a megtekintéshez [image: image25.png]

Prime Packaging 

Workshopok:
1.    Berlin, 2009. július 8-12.
2.    Bécs, 2009. október 14-18.
3.    Varsó, 2009. december 11-13.


Célcsoport:
Tapasztalt európai film- és TV producerek vagy alkotócsoportok az íróval legalább 3 éve működő cégek részéről. Kezdő cégek is kerülhetnek kiválasztásra kivételes esetben.

Részvétel: 
A kiválasztott projektek részt vesznek a PRIMEPACKAGING képzési programban, mely 3 interaktív „centerből” áll:

Leírás:
Elsőként a Primepackaging forgatókönyv-elemzést, piackutatást és projektösszesítést nyújt a résztvevőknek. 
Valamint: 
- szakmai segítség az előkészítési fázisban
- szakértőkkel való együttműködés
- kapcsolatkiépítési lehetőségek
- segítség marketing és pr területeken
 
További részletek és jelentkezési lap:
www.prime-house.de 

Kontakt:
Lena Vurma
Project Secretary
PrimeHouse
l.vurma@prime-house.deEz az e-mail cím védett a spamkeresőktől, engedélyezni kell a Javascript használatát a megtekintéshez [image: image27.png]



+49 (0)30 43 727 29 20
+49 (0)163 163 82 82

SOURCES 2 programok 2010

Célcsoport:
Európai filmes szakemberek, forgatókönyvírók és forgatókönyvírókból, társ-forgatókönyvírókból, producerekből és rendezőkből álló csapatok, akik saját, mozi, vagy TV játékfilm-, vagy kreatív dokumentumfilm projektjeiken dolgoznak.

SOURCES 2 Script Development Workshops

Forgatókönyv-fejlesztői workshopok

7 napos kurzusok

Mozi és televíziós játékfilm, és kreatív dokumentumfilm projektekkel jelentkezőknek  

1. kurzus helyszíne és ideje: Rotterdam, Hollandia, 2010. április 15-23.
Jelentkezési határidő: 2009. december 1.

2. kurzus helyszíne és ideje: Film Camp, Norvégia, 2010. június
Jelentkezési határidő: 2010. március 1.
3. kurzus helyszíne és ideje: Potsdam, Németország, 2010. november
Jelentkezési határidő: 2010. július 1.
Jelentkezési díj: 100 euró

Részvételi díj: 1800 euró projektenként/írónként, a projekthez csatlakozó további személyeknek 900 euró fejenként.

Elérhetőség:
Sources 2
Köthener Strasse 44
D-10963 Berlin
tel. +49 30 8860211
fax +49 30 8860213
info@sources2.de
www.sources2.de

Équinoxe

Forgatókönyvírói Workshop 2009 

Helyszín: Németország
Részvevők: 10 kiválasztott forgatókönyvíró és producer
                 10 tanácsadó    
Jelentkezési határidő: 2009. november eleje

Leírás: 
-    Kreatív hangulat
-    Személyes találkozók
-    Közvetlen kapcsolat tapasztalt rendezőkkel 

Időtartam: 9 nap 
Nyelv: angol 

Következő workshopok:
-    5. Nemzetközi Forgatókönyvírói Workshop & Mesterkurzusok: 2009. október
-    6. Nemzetközi Forgatókönyvírói Workshop & Mesterkurzusok: 2010. április
-    7. Nemzetközi Forgatókönyvírói Workshop & Mesterkurzusok: 2010. október

Jelentkezés: 
-    1 játékfilm forgatókönyv 3 kötött + 1 kötetlen
-    1 angol nyelvű 1 oldalas szinopszis 4 példányban
-    Motivációs levél (miért akar a jelentkező részt venni a workshopon)
-    A projekt fejlesztési terveinek vázlata
-    Referenciamű DVD

A jelentkezés és a forgatókönyv e-mailen és postán is elküldendő.

További információ és jelentkezési lap a honlapon: www.equinoxegermany.de
Fesztiválok / vásárok az interneten:

European Coordination of Film Festivals: www.eurofilmfest.org 
German Film - Nemzetközi Filmfesztiválok: www.german-cinema.de 
Filmvásárok: www.marketplace-events.com
További információ:

MEDIA Desk Magyarország Iroda
H-1068 Budapest
Városligeti fasor 38.
Tel.: +36 1 413 1269, +36 1 413 1270
Fax: +36 1 413 1710
E-mail: info@mediadeskhungary.eu 

www.mediadeskhungary.eu 
